BASES ESPECÍFICAS SELECCIÓN 2 PRAZAS POLICÍA LOCAL FUNCIONARIO DE CARREIRA
ADMINISTRACIÓN LOCAL — Municipal — Mos (Persoal, oposicións, 21/03/2019)

Por Resolución de Alcaldía de data 28 de febreiro de 2019 aprobáronse ás bases de selección de dúas prazas de Policía Local, funcionarios/as de carreira da escala de Administración Especial, subescala de Servizos Especiais, clase de Policía Local, categoría Policía, denominación Policía Local, grupo C1, polo sistema de oposición e quenda libre, correspondente á Oferta de Emprego Público do ano 2018. O obxecto da presente convocatoria é a cobertura en propiedade de dúas prazas da escala básica, categoría de POLICÍA LOCAL, vacantes no Corpo da Policía Local deste Concello, polo sistema de oposición e quenda libre. A citada praza inclúese na Oferta de Emprego Público correspondente ao ano 2018, aprobada en Xunta de Goberno Local de data 12 de decembro de 2018, publicada no Boletín Oficial da Provincia de Pontevedra nº 6 de data 09 de xaneiro de 2019, cas seguintes características: A citada praza está dotada cas retribucións básicas correspondentes ao seu grupo de titulación e as complementarias asignadas ao posto de traballo ao que se adscriba a mesma. O tribunal responsable da selección non poderá aprobar nin declarar que superaron as probas selectivas un número superior de aspirantes ao de prazas convocadas. As presentes bases publicaranse no Boletín Oficial da Provincia, na Sede Electrónica e no Taboleiro de Edictos do Concello de Mos, e de forma complementaria na páxina web www.mos.es, inseríndose anuncio no Diario Oficial de Galicia aos efectos previstos no artigo 232.5 da Lei 5/1997, de 22 de xullo, e artigo 32.3 da Lei 4/2007, de 20 de abril. Así mesmo publicarase anuncio no Boletín Oficial do Estado nos termos previstos no artigo 6.2 do RD 896/1991, de 7 de xuño, e artigo 32.3 da Lei 4/2007, de 20 de abril, a efectos do cómputo do prazo de presentación de solicitudes polos aspirantes que participen no proceso selectivo. A resolución de aprobación provisional e definitiva de admitidos e excluídos, o nomeamento de tribunal, así como, a data de realización dos primeiros exercicios publicaranse no Boletín Oficial da Provincia de Pontevedra, no taboleiro de Edictos do Concello de Mos e na Sede Electrónica. Os sucesivos anuncios publicaranse no Taboleiro de Edictos do Concello de Mos e na Sede Electrónica, sen prexuízo da súa publicación, de forma complementaria, na web do Concello www.mos.es.De conformidade co establecido no artigo 56 do RDLex.5/2015, de 30 de outubro, e artigo 21 da Lei 4/2007, de 20 de abril, para participar no proceso selectivo será necesario reunir no día de remate do prazo de presentación de instancias, os seguintes requisitos: a) Ter nacionalidade española, ou nacionalidade doutro Estado sempre que se cumpran os requisitos do artigo 57 do Real Decreto lexislativo 5/2015, de 30 de outubro, que aproba o texto refundido da Lei do Estatuto Básico do Empregado Público, respecto do acceso ao emprego público de nacionais doutros estados. b) Superar os 18 anos de idade. c) Posuír unha estatura mínima de 1,65 metros os homes e 1,60 metros as mulleres. Este requisito acreditarase mediante declaración xurada sen prexuízo da súa posterior constatación. d) Estar en posesión da titulación esixible para o acceso á categoría de policía (grupo C, subgrupo C1), consonte a normativa de función pública e, en todo caso, de acordo ca lexislación vixente reguladora da coordinación de policías locais de Galicia, que se acreditará mediante a presentación de copia do título oficial, e, no seu defecto, copia do xustificante de ter efectuado o depósito para obtelo (no caso de titulacións expedidas por organismos estranxeiros deberá achegarse copia da certificación do Ministerio de educación, cultura e deporte en que se faga constar a súa equivalencia coa esixida para o acceso). e) Ser titular dos permisos de conducir das clases A2 e B. Deberase achegar copia dos ditos permisos. f) Non ter sido condenado por delito doloso, nin estar inhabilitado para o exercicio das funcións públicas, nin separado do servizos das administración públicas por expediente disciplinario ou resolución xudicial firme. O cumprimento deste requisito acreditarase mediante a presentación dunha declaración xurada nos termos sinalados. g) Compromiso por escrito de portar armas durante o servizo e, se é o caso, chegar a utilizalas nos casos e circunstancias legalmente establecidas, que o aspirante presentará en forma de declaración xurada. h) Posuír a capacidade funcional para o desempeño das tarefas, acreditado mediante declaración xurada. i) Non estar incurso/a en causas de incompatibilidade de conformidade co disposto na Lei 53/1984, de 26 de decembro, de incompatibilidades do persoal ao servizo das administracións públicas. j) Presentación dun certificado médico en que se faga constar expresamente que o aspirante reúne as condicións físicas e sanitarias para a realización dos exercicios físicos que se especifiquen na correspondente proba da oposición, o que non excluirá as comprobacións posteriores do que se reflicte no certificado médico. k) Presentación do xustificante de aboamento dos dereitos de exame. Todos estes requisitos deberán acreditalos na data en que remate o prazo de presentación de instancias da convocatoria correspondente. As persoas que desexen participar nas probas selectivas convocadas deberán presentar unha instancia dirixida á Sra. alcaldesa–presidenta do Concello de Mos, de acordo co modelo que figura no anexo II das presentes bases, ou na páxina web do Concello de Mos (modelo solicitude de admisión a procesos selectivos). A instancia conterá, polo menos, os datos persoais do solicitante, co seu enderezo, nº de teléfono, a denominación da praza convocada á que opta, a xustificación do pagamento dos dereitos de exame, e unha declaración expresa de que reúne as condicións esixidas nas bases da convocatoria. As instancias presentaranse no Rexistro Xeral do Concello, ou nas formas que indica o art.16.4 da Lei 39/2015, do 1 de outubro, de procedemento administrativo común das administracións públicas; as solicitudes que se presenten a través da oficina de correos deberán entregarse en sobre aberto para ser seladas e datadas polo funcionario de Correos antes de seren certificadas. No caso de que non se presente directamente no rexistro xeral do concello o aspirante deberá dirixir por Fax ao número 986336618 ou 901707492 unha copia selada da instancia na que figure a data de presentación no rexistro correspondente, no mesmo día da súa presentación, aos efectos de que poida ser incluída na relación de admitidos/as. Aqueles aspirantes que acrediten o nivel Celga 4 de coñecemento da lingua galega, ou equivalente debidamente homologado, quedarán exentos da realización do exercicio correspondente ao coñecemento da lingua galega da oposición. Esta circunstancia deberán acreditala documentalmente xunto coa solicitude de participación no correspondente proceso selectivo. O prazo para presentar as solicitudes será de 20 días naturais, contados a partir do día seguinte ao da publicación da convocatoria no Boletín Oficial do Estado, mediante extracto, e previa publicación do texto íntegro das bases e a convocatoria no Boletín Oficial de Pontevedra e no Diario Oficial de Galicia. Os/as aspirantes quedan vinculados aos datos que consten na súa solicitude, se ben os erros de feito que poidan advertirse poderán emendarse ou repararse en calquera momento, ben de oficio, ben a instancia de parte. A non presentación da solicitude en tempo e forma suporá a exclusión do/a aspirante. Será requisito indispensable para participar nas probas selectivas convocadas o aboamento dos dereitos de exame, dentro do prazo de presentación de instancias, que poderán satisfacerse nas seguintes entidades bancarias: BANCOSABADELLGALLEGO ES14.0081.2178.16.0001005607 ABANCA ES64.2080.5092.0831.1001.5753 BANCO PASTOR ES23.0238.8329.06.0660000173 No xustificante de aboamento das taxas que se deberá achegar ca solicitude de participación no correspondente proceso selectivo deberase facer constar o nome e apelidos do aspirante así como a praza a que opta. O aspirante, para poder participar en cada unha das probas selectivas convocadas, deberá aboar en concepto de dereitos de exame a cantidade de 14,4 euros, 7,2 euros se é demandante de emprego cunha antigüidade mínima de 2 meses. De pagar taxa reducida por estar mais de dous meses desempregado acreditarase mediante o informe de períodos de inscrición (e tan so desta maneira) realizada polo Servizo Público de Emprego. Os dereitos de exame seranlles reintegrados á petición dos interesados, aos aspirantes que fosen excluídos definitivamente da listaxe de admitidos. En ningún caso a mera presentación e o pagamento dos dereitos de exame suporá substituír o trámite de presentación en tempo e en forma da solicitude, segundo o disposto na base cuarta. Finalizado o prazo de presentación de instancias a Sra. alcaldesa-presidenta ditará resolución, no prazo máximo dun mes, declarando aprobada a lista provisional de admitidos e excluídos, especificando, no seu caso, os motivos de exclusión, e con indicación da composición do tribunal, que se publicará no Boletín Oficial da Provincia, na Sede electrónica, e no taboleiro de anuncios do Concello, sen prexuízo da súa publicación, de forma complementaria, no taboleiro de anuncios da web do Concello (www.mos.es) Os aspirantes excluídos disporán dun prazo de dez días, contados a partir do seguinte ao da publicación da resolución do BOP, para poder emendar, no seu caso, o defecto que motivase a exclusión. No suposto de producirse reclamacións deberá ditarse unha nova resolución estimándoas ou desestimándoas xunto publicación da lista definitiva no taboleiro de anuncios municipal e na Sede Electrónica, e de forma complementaria, no taboleiro de anuncios da web do Concello. Transcorrido o prazo de subsanación, a alcaldesa–presidenta elevará a definitiva a lista provisional, no caso de non presentarse reclamacións; ou resolverá as que se presenten declarando aprobada a lista definitiva de admitidos e excluídos, con indicación da data, lugar e hora de comezo das probas. A resolución definitiva de admitidos e excluídos publicarase no BOP, no taboleiro de anuncios do Concello e na Sede Electrónica, sen prexuízo da súa publicación, de forma complementaria, no taboleiro de anuncios da web do Concello www.mos.es Os membros do Tribunal cualificador do proceso selectivo serán designados pola alcaldesa – presidenta mediante Resolución que se publicará xunto coa lista provisional de admitidos e excluídos, no Boletín Oficial da Provincia, no taboleiro de anuncios do Concello e na Sede Electrónica, sen prexuízo da súa publicación, de forma complementaria, no taboleiro de anuncios da web do Concello www.mos.es. As modificacións sucesivas, no seu caso, publicaranse no taboleiro de anuncios municipal e na Sede Electrónica, sen prexuízo sa súa publicación, de forma complementaria, no taboleiro de anuncios da web do Concello. O tribunal cualificador das probas selectivas estará formado por cinco membros: un presidente, un secretario e tres vogais. O tribunal quedará integrado, ademais, polos respectivos suplentes que serán designados xunto cos titulares, e actuarán de conformidade cos principios de publicidade, transparencia, obxectividade, igualdade e non discriminación. A pertenza aos órganos de selección será sempre a título individual, non pudendo ostentarse en representación nin por conta de ninguén. A composición dos tribunais será predominantemente técnica e os seus membros deberán pertencer a un corpo, escala ou categoría profesional para o ingreso no cal se requira unha titulación de nivel igual ou superior ao esixido para participar no proceso selectivo. Non poderá formar parte do tribunal cualificador o persoal de elección ou de designación política, o persoal funcionario interino ou laboral temporal, o persoal eventual e aquelas persoas que nos cinco anos anteriores á publicación da convocatoria tivesen realizado tarefas de preparación de aspirantes a probas selectivas ou tivesen colaborado durante ese período con centros de preparación de opositores. Os membros do tribunal deberán absterse de intervir, notificándollo ao órgano que os designe, cando concorran neles circunstancias das previstas na lexislación vixente reguladora do réxime xurídico das administracións públicas e do procedemento administrativo común, así como cando realizasen tarefas de preparación de aspirantes a probas selectivas de acceso nos cinco anos inmediatamente anteriores á publicación desta convocatoria, consonte o disposto no artigo 13.2 do Real Decreto 364/1995, do 10 de marzo, do regulamento xeral de ingreso. Así mesmo, os interesados poderán recusar aos membros do tribunal cando, ao seu xuízo, concorra neles algunha das circunstancias previstas no parágrafo anterior, conforme a lexislación vixente reguladora do réxime xurídico das administracións públicas e do procedemento administrativo común. Todos os membros do tribunal terán voz e voto. O tribunal non poderá constituírse nin actuar sen a asistencia do Presidente e do Secretario ou, no seu caso, quen lles substitúan, e da metade, polo menos, dos seus membros. O tribunal, por medio do seu Presidente, poderá dispor a incorporación aos seus traballos de asesores especialistas para as probas cos labores que estime pertinentes, limitándose estes a prestar colaboración e as súas especialidades técnicas. Así mesmo, o tribunal poderá valerse de persoal auxiliar durante o desenvolvemento material dos exercicios. O tribunal queda autorizado para resolver cantas dúbidas poidan exporse e para adoptar os acordos que garantan a boa orde da convocatoria, en todo o non previsto polas presentes bases e normativa aplicable. Os acordos do tribunal só poderán ser impugnados polos interesados nos supostos e na forma establecida na lexislación vixente reguladora do réxime xurídico das administracións públicas e do procedemento administrativo común. As resolucións do tribunal cualificador vinculan á Administración, sen prexuízo de que esta, no seu caso, poida proceder á súa revisión, conforme ao previsto na lexislación vixente reguladora do réxime xurídico das administracións públicas e do procedemento administrativo común. Contra as resolucións e actos do tribunal e os seus actos de trámite cualificados poderá interpoñerse recurso ante a autoridade que nomee ao seu Presidente. Os membros do tribunal que asistan ás sesións percibirán as indemnizacións, en concepto de asistencias e cando proceda, dietas e gastos de viaxe, pola súa asistencia segundo a contía legalmente establecida, de acordo co RD 462/2002, de 24 de maio, de Indemnizacións por razón do servizo. As indemnizacións dos asesores, salvo disposición en contrario, serán as establecidas para os vogais. A composición do tribunal tenderá á paridade caso de que sexa posible entre mulleres e homes. Os aspirantes deberán acudir ás probas nas horas e datas dos respectivos chamamentos, sen posibilidade de aprazamento calquera que fora a causa que lles impida acudir, agás que a escusa sexa posible por ter amparo nun precepto legal, así como no suposto recollido no parágrafo seguinte. Nos casos de aspirantes embarazadas, ou en período de parto ou posparto, debidamente acreditados, poderase aprazar para as aspirantes en que concorra a dita circunstancia ata seis meses o desenvolvemento das probas físicas que lles correspondese efectuar, prazo que podería prorrogarse como máximo outros seis meses en caso xustificado. Este aprazamento das probas físicas non afectará por si só ó resto das probas. En calquera caso, daráselle por superado o proceso selectivo a aqueles aspirantes que obtivesen unha puntuación final que non puidera ser acadada, aínda ca obtención da máxima puntuación posible nas probas físicas aprazadas, polas aspirantes que se acollesen ao dereito de aprazamento. As mulleres embarazadas que prevexan que polas circunstancias derivadas do seu avanzado estado de xestación e previsión de parto, ou eventualmente primeiros días do puerperio, a súa coincidencia cas datas de realización de calquera dos exames ou probas previstos no proceso selectivo poderán poñelo en coñecemento do tribunal, xuntando á comunicación o correspondente informe médico oficial. A comunicación deberá realizarse co tempo suficiente e o tribunal determinará con base na información de que dispoña, se procede ou non realizar a proba nun lugar alternativo ou ben un aprazamento da proba, ou ben ambas as medidas conxuntamente. En ningún caso as probas de recoñecemento médico estimarán como circunstancias negativas para os efectos do proceso selectivo, calquera que fose derivada da situación de embarazo e lactación. Á solicitude da muller que acredite atoparse nestas circunstancias, o tribunal poderá determinar que estas probas se realicen en calquera outra fase ou momento do proceso selectivo. Tamén o tribunal poderá sinalar razoadamente de oficio, oída a afectada, unha data apropiada segundo as condicións da muller que se atope nestas circunstancias. A data e hora na que deberá constituírse cada tribunal, así como o día e a hora para o comezo do primeiro exercicio das probas selectivas convocadas serán determinados pola alcaldesa-presidenta mediante resolución, xuntamente ca aprobación definitiva da lista de admitidos, que se publicará no BOP, no taboleiro de anuncios e na Sede Electrónica, sen prexuízo da súa publicación, de forma complementaria, no taboleiro de anuncios da web do Concello (www.mos.es). A publicación dos sucesivos anuncios de realización dos restantes exercicios e dos resultados destes efectuarase polo tribunal, con 24 horas de antelación cando menos a tal realización, no taboleiro de anuncios do Concello de Mos e na Sede Electrónica, sen prexuízo da súa publicación, de forma complementaria, no taboleiro de anuncios da páxina web do concello www.mos.es Os aspirantes convocaranse para cada exercicio nun único chamamento, quedando decaídos no seu dereito os opositores que non comparezan a realizado. Os aspirantes deberán presentarse para realizar cada exercicio provistos do DNI, ou documento fidedigno acreditativo da súa personalidade a xuízo do tribunal, e tamén os medios materiais adecuados que sexan necesarios para a práctica dos exercicios. En calquera momento o tribunal poderá requirir aos opositores para que acrediten a súa identidade. A orde de actuación das/os opositores/as iniciarase alfabeticamente polo/a primeiro/a da letra <<G>>, de conformidade co establecido na Resolución do 17 de xaneiro de 2018 (DOG núm.19, do 26 de xaneiro) pola que se publica o resultado do sorteo realizado segundo o disposto na Resolución do 28 de decembro de 2017 da Consellería de Facenda (DOG núm.4, do 05 de xaneiro do 2018), ó tratarse dunha convocatoria correspondente á oferta de emprego público para o ano 2018. Na realización e corrección dos exercicios escritos garantirase o anonimato, podendo utilizar o tribunal os medios que considere oportunos. Se en calquera momento do proceso selectivo chegase a coñecemento do tribunal que algún dos aspirantes non posúe a totalidade dos requisitos esixidos na respectiva convocatoria, previa audiencia do interesado, deberá propoñerlle á Sr. alcaldesa – presidenta a súa exclusión indicando as inexactitudes ou falsidades observadas para os efectos procedentes. Concluídos cada un dos exercicios da oposición correspondente, o tribunal fará pública, no taboleiro de anuncios e na Sede Electrónica, sen prexuízo da súa publicación, de forma complementaria, no taboleiro de anuncios da web do Concello www.mos.es, a realización de aspirantes que o superasen, indicando a puntuación obtida. Os opositores non incluídos na lista terán a consideración de “non aptos”, e polo tanto quedarán eliminados do proceso selectivo. Os exercicios celebraranse a porta pechada sen outra asistencia que os membros do tribunal, os colaboradores designados por este e os opositores. Dende o momento en que remate un exercicio ou proba ata que empece o seguinte deberá transcorrer un prazo mínimo de 48 horas e un máximo de 40 días naturais. Contra os acordos do tribunal poderá interpoñerse recurso administrativo de alzada ante a autoridade que os nomeou, segundo o previsto nos artigos 121 e 122 da Lei 39/2015, de 01 de outubro, do Procedemento Administrativo Común das Administracións Públicas.1. As probas da oposición, obrigatorias e eliminatorias, son as seguintes, citadas polo orde en que deberán desenvolverse: A proba de avaliación dos coñecementos dos/as aspirantes deberá amosar a súa preparación intelectual e o dominio dos contidos do temario anexo as presentes bases. Consistirá na contestación por escrito dun cuestionario de 100 preguntas tipo test, con 4 alternativas de resposta cada unha, que serán propostas polo tribunal. Os/as aspirantes disporán dun tempo máximo de dúas horas para a súa realización e o tribunal disporá os medios que estime oportunos para garantir o anonimato dos aspirantes na realización do exercicio. A proba será cualificada polo tribunal de cero a dez puntos, sendo preciso acadar cinco puntos como mínimo. A cualificación farase atendendo a seguinte fórmula: Sendo N= nota final da proba; A= preguntas acertadas; F= preguntas fallidas ou non respondidas. Rematada a proba de coñecementos, facúltase ao tribunal para establecer, por ode decrecente de puntuación, a porcentaxe de aspirantes que deben desenvolver o resto das probas, por quendas consecutivas de ser necesario, cuxo número non será inferior en todo caso ao dobre das prazas convocadas. Está dirixida á comprobación, por parte do tribunal, de que os aspirantes comprenden, falan e escriben correctamente o galego, someténdoos ás probas que consideran máis adecuadas para tal comprobación. O tribunal disporá os medios que estime oportunos para garantir o anonimato dos aspirantes na realización do exercicio. Esta proba cualificarase como apto ou non apto. Poren aqueles aspirantes que, consonte a base 4ª, acreditaran xunto coa solicitude para participar no proceso selectivo o nivel “celga 4” de coñecementos da lingua galega, daráselles por superada esta proba ca cualificación de apto. Irán dirixidas á comprobación das capacidades de forza, resistencia, axilidade, flexibilidade e velocidade dos aspirantes. Cualificaranse como apto/non apto. C.1.—Comprobación da estatura. Antes de comezar as probas físicas efectuarase o control da estatura dos/as aspirantes, quedando eliminados/as os/as que non acaden a estatura mínima de 1,65 metros para os homes e 1,60 metros para as mulleres. C.2.—Probas físicas. As probas de aptitude física terán a cualificación de apto ou non apto. Para obter a cualificación de apto é necesario non superar as marcas establecidas como máximas para as probas de velocidade, de resistencia xeral e de natación, e alcanzar ou superar os mínimos das probas de potencia do tren superior e de potencia do tren inferior que se sinalan a continuación. Os exercicios realizaranse pola orde en que están relacionados e cada un é eliminatorio para realizar o seguinte. Establécense diferentes marcas para cada sexo. As probas realizaranse de forma individual, agás as de velocidade, resistencia xeral e natación que poderán facerse de forma colectiva se así o considera o tribunal cualificador. Nas probas de resistencia xeral e natación, disponse dunha soa posibilidade de execución, no resto permitirase unha segunda realización cando na primeira non se obteña a cualificación de apto. O desenvolvemento de cada unha das probas físicas deberá realizarse en lugares axeitados ao tipo de proba a executar, que serán determinados polo tribunal e sinalados no anuncio en que se convoque aos aspirantes para as correspondentes probas. En todas as probas deberase empregar un sistema de medición que garanta a exactitude e certeza das marcas individuais obtidas por cada opositor, sistema que será determinado polo tribunal cualificador. C.2.1.—Proba de velocidade: carreira de 50 metros lisos. Realizarase nunha pista de atletismo ou calquera zona totalmente chaira de terreo compacto determinado polo tribunal. O aspirante colocarase na pista no lugar sinalado, podendo realizar a saída de pé ou agachado, sen utilizar tacos de saída. As marcas máximas (en segundos) esixidas para a superación da proba son: C.2.2.—Proba de potencia de tren superior: os homes realizarán flexións de brazos e as mulleres suspensión en barra. C.2.2.1.—Flexión de brazos. Realizarase en ximnasio ou campo de deportes, determinado polo tribunal. Iniciarase desde a posición de suspensión pura, agarrando a barra cas palmas das mans núas, á fronte, e cos brazos totalmente estendidos. A flexión completa realizarase de maneira que o queixo asome por enriba da barra. Antes de iniciar outra nova flexión será necesario estender totalmente os brazos. Non se permite o balanceo do corpo ou a axuda con movementos das pernas. Contaranse soamente as flexións completas e realizadas correctamente. O número mínimo esixible é de 10 flexións. C.2.2.2.—Suspensión en barra. Realizarase en ximnasio ou campo de deportes determinado polo tribunal. O exercicio consiste en quedar, o maior tempo posible, na posición que se describe: brazos flexionados, presa coas palmas da man cara atrás, pernas completamente estendidas e sen tocar o chan, queixo situado por enriba da barra e sen ter contacto con ela. O tempo mínimo esixido para a superación da proba é de 52 segundos. C.2.3.—Proba de potencia de tren inferior: salto horizontal Realizarase nun ximnasio ou campo de deportes determinado polo tribunal, con chan horizontal e, coa superficie adecuada para efectuar a medición das marcas. O aspirante colocarase de pé detrás dunha liña sen pisala, cos pés separados, paralelos entre si e á mesma altura. Realizará un salto horizontal caendo cos dous pés ao chan. Medirase a distancia entre a liña de saída ata a marca de apoio de caída máis próximo á liña. As marcas mínimas esixidas (en centímetros) para a superación da proba son: C.2.4.—Proba de resistencia xeral: carreira de 1.000 metros lisos. Realizarase en pista de atletismo ou en calquera zona totalmente chá de terreo compacto determinado polo tribunal. O aspirante colocarase na pista no lugar indicado. A saída realizarase en pé. Será eliminado o corredor que abandone a pista durante a carreira. As marcas máximas (en minutos e segundos) esixidas para a superación da proba son: C.2.5.—Proba de natación: 25 metros estilo libre. Realizarase nunha piscina determinada polo tribunal que permita efectuar o percorrido sen facer viraxes. O aspirante poderá colocarse para a saída, ben sobre a plataforma, ben no bordo da piscina, ou ben no interior do vaso, debendo permanecer neste último caso en contacto co bordo da saída. Unha vez que se dea o sinal de saída, os/as aspirantes, ben en mergullo ou por impulsión sobre a parede, segundo a situación de partida adoptada, iniciarán a proba empregando calquera estilo para a súa progresión. As marcas máximas establecidas (en segundos) para a superación da proba son: Estarán dirixidas a determinar as actitudes e aptitudes persoais dos aspirantes e a súa adecuación á función policial que se vai desempeñar comprobando que presentan un perfil psicolóxico axeitado. Terán que efectuarse e valorarse por persoal especialista. Consistirán na aplicación dunha proba de intelixencia que medirá a capacidade intelectual e psicomotriz do aspirante; e tamén na aplicación de probas de personalidade destinadas a medir os aspectos afectivos e volitivos que permitan unha apreciación global da personalidade dos aspirantes. A cualificación global será de apto/non apto. D.1.—Proba de intelixencia. Realizarase unha valoración do nivel intelectual e doutras aptitudes específicas, explorando todos ou varios dos aspectos seguintes: intelixencia xeral, comprensión e fluidez verbal, comprensión de ordes, razoamento cognitivo, atención discriminativa e resistencia á fatiga intelectual. D.2.—Probas de personalidade. As probas de personalidade orientaranse a avaliar os trazos da personalidade máis significativos e relevantes para o desempeño da función policial, así como o grao de adaptación persoal e social dos aspirantes. Así mesmo, deberá descartarse a existencia de síntomas ou trastornos psicopatolóxicos e/ou da personalidade. Exploraranse os aspectos que a continuación se relacionan: estabilidade emocional, autoconfianza, capacidade empática e interese polos demais, habilidades interpersoais, control axeitado da impulsividade, axuste persoal e social, capacidade de adaptación as normas, capacidade de afrontamento do estrés e motivación polo traballo policial. Os resultados obtidos nas probas deberán ser obxecto de contraste mediante a realización dunha proba individual, que consistirá na contestación a un cuestionario, formulado verbalmente, ca finalidade de valorar tamén o estado psicolóxico dos candidatos. Deste modo, aparte das características de personalidade sinaladas anteriormente, exploraranse, ademais, os seguintes aspectos: existencia de niveis disfuncionais de estrés ou de trastornos do estado de ánimo; problemas de saúde; consumo excesivo ou de risco de alcohol ou outros tóxicos e grao de medicación; expectativas respecto da función policial. Será efectuado por facultativos especialista e o seu fin é garantir que os/as aspirantes estean en condicións idóneas para o exercicio das funcións policiais propias do posto de traballo. Cualificarase como apto/non apto. Para os efectos da exclusión do aspirante, terase en conta o seguinte: 1.—Obesidade-delgadeza. Obesidade ou delgadeza manifestas que dificulten ou incapaciten para o exercicio das funcións propias do cargo. Índice de masa corporal (IMC) non inferior a 18,5 nin superior a 29,9. Considerando o IMC como a relación resultante de dividir o peso da persoa expresado en quilos polo cadrado da estatura expresada en metros.2.—Calquera enfermidade, padecemento ou alteración de carácter físico, psíquico ou sensorial que, a xuízo dos facultativos médicos, impida, limite ou dificulte o exercicio das funcións policiais. Para os diagnósticos aquí establecidos teranse en conta os criterios das sociedades médicas das especialidades correspondentes. As exclusións garantiranse cas probas complementarias para o diagnóstico. Rematadas as probas, o tribunal outorgará a cada aspirante a puntuación final obtida que, se corresponderá ca cualificación da proba de coñecementos referida ao temario. Aos aspirantes con puntuacións máis altas, en número igual ao de prazas convocadas por este sistema, adxudicaránselles as prazas ofertadas. O tribunal proporá ao órgano convocante e fará pública a relación de aprobados, por orde decrecente de puntuación, cuio número máximo deberá coincidir co de prazas convocadas. Terase en conta, para os efectos desta relación, o previsto no parágrafo segundo da base oitava. O tribunal elaborará, tamén por orde decrecente de puntuación, unha lista de reservas, cun número de aspirantes que será como máximo igual ao de aprobados, en que figurarán aqueles aspirantes que, aínda que superen o proceso selectivo, non resulten aprobados por obter unha puntuación de ordinal inferior ao número de prazas convocadas. No caso de renuncia, falecemento, falta de xustificación dos requisitos para o nomeamento, incapacidade absoluta sobrevida, ou outros supostos en que o aspirante aprobado non chegue a tomar posesión, e sempre con anterioridade ao desenvolvemento do curso correspondente, o órgano competente, ao abeiro do disposto no artigo 61.8 do Real Decreto Lexislativo 5/2015, de 30 de outubro, polo que se aproba o texto refundido da Lei do Estatuto Básico do empregado público, deberá substituílo polo seguinte na orde de puntuación da lista complementaria de reserva, segundo a orde de puntuación acadado. Habida conta da infrarrepresentación do sexo feminino no corpo da policía local e en aplicación do artigo 49 do Decreto Lexislativo 2/2015, do 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade (DOG núm.32, do 17/02/2016), establécese que de existir empate entre dous o mais candidatos, serán admitidas as mulleres, salvo si considerando obxectivamente todas as circunstancias concorrentes nos candidatos de ambos sexos existisen motivos non discriminatorios para preferir ao home. De persistir o empate irase ao exame tipo test dos opositores/as afectados e verase quen deles tivo en primeiro lugar unha resposta errónea. En último caso, se persiste o empate, este resolverase mediante sorteo cuia realización se anunciará, para a posible presenza dos aspirantes afectados, sinalando o lugar, día e hora da súa celebración, mediante anuncio publicado, cunha antelación mínima de 48 horas, no taboleiro de anuncios do Concello de Mos, sito na praza do Concello, nº 1, e na Sede Electrónica, sen prexuízo da súa publicación, de forma complementaria, no taboleiro de anuncios da web do concello www.mos.es. A relación de aprobados publicarase no taboleiro de anuncios da Casa do Concello e na Sede Electrónica, e de forma complementaria, no taboleiro de anuncios da web do concello www.mos.es. A realización de aprobados, publicada no taboleiro de anuncios do Concello de Mos e na Sede Electrónica, sen prexuízo da súa publicación, de forma complementaria, no taboleiro de anuncios da páxina web do concello www.mos.es conterá unha advertencia recordándolles aos opositores propostos que deberán presentar dentro do prazo de 20 días naturais, contados dende a devandita publicación da relación de aprobados, copia simple dos documentos acreditativos que se sinalan a continuación: Ante a imposibilidade, debidamente xustificada, de presentar os documentos esixidos os aspirantes poderán acreditar que reúnen as condicións esixidas mediante calquera outro medio de proba admitido en dereito. Quen non presentase a documentación esixida dentro do prazo fixado, agás causa de forza maior, non poderá ser nomeado funcionario en prácticas nin tampouco se do exame da documentación se deducise que carece dalgún dos requisitos esixidos. Neste caso procederase de conformidade co establecido na base onceava. Se dentro do prazo indicado os aspirantes propostos non presentasen a documentación ou non reunisen os requisitos esixidos, non poderán ser nomeados, sen prexuízo das responsabilidades en que poidan incorrer por falsidade. O aspirante que resulte aprobado deberá superar un curso selectivo para a categoría de Policía na Academia Galega de Seguridade Pública, que será obrigatorio e necesario para poder tomar posesión como funcionario/a de carreira no novo posto ao que acceda. Para isto o Concello comunicará sen demora á Academia Galega de Seguridade Pública a relación do alumnado que debe incorporarse ao curso selectivo, e solicitará a reserva da praza correspondente. O curso terá unha duración mínima de 850 horas e será teórico -práctico de carácter presencial. A superación do curso resulta obrigatorio para acceder á condición de persoal funcionario de carreira na categoría correspondente. So estarán dispensadas de realizar dito curso aquelas persoas que xa o superasen con anterioridade na citada Academia. No caso de non incorporación ao curso ou de abandono sen rematalo, agás por causas excepcionais, considerarase que o aspirante non superou o curso selectivo. Serán requisitos necesarios para a superación do curso que o alumno asista ao 90 por cento como mínimo das horas lectivas, aprobe os exames ou se lle avalíen positivamente os traballos ou probas que se determinen, e acaden unha valoración positiva do seu comportamento e actitudes no período de formación. Para o desenvolvemento do curso selectivo de formación, e o período de prácticas se é o caso, as persoas aprobadas que non procedan doutros corpos da Comunidade Autónoma de Galicia serán nomeadas funcionarias en prácticas, cos dereitos e deberes que legalmente lles correspondan segundo a súa situación e categoría. Para aqueles que ingresen por primeira vez na categoría de policía, o curso selectivo comprenderá tamén un período de prácticas que se desenvolverá no posto de traballo, e que conforma xunto co curso teórico un contínuum na formación e capacitación profesional. Este período de prácticas terá unha duración de tres meses continuados e realizarase ao remate do curso teórico, agás que a incompatibilidade de datas aconselle repartilo en dúas etapas. En todo caso, será necesario ter realizado dous meses de curso teórico para poder executar a primeira etapa de prácticas. Durante o período de prácticas o alumnado desenvolverá o seu traballo profesional do xeito que lles permita unha mellor realización práctica dos coñecementos do curso teórico, sempre baixo a supervisión do xefe do corpo de policía local, ou profesional cualificado en que este delegue. Neste período procurarase que o alumnado cumpra cos distintos labores encomendados aos corpos de policía local. Neste período de prácticas, o alumnado non poderá desfrutar vacacións ou permisos, salvo os que lles correspondan polas libranzas do servizo que estean desenvolvendo. Os días de vacacións que corresponden tanto ao curso teórico como período de prácticas, desfrutaranse ao remate de ambos os dous, aínda no caso, de que este feito se producise no seguinte ano do comezo do curso. Durante este período os aspirantes percibirán as retribucións que lle correspondan de acordo ca lexislación vixente. Para obter a condición de funcionario de carreira na escala e categoría correspondente é obrigado superar o período de prácticas. A Academia Galega de Seguridade Pública facilitará os instrumentos de valoración obxectiva do traballo e das actitudes e aptitudes amosadas polo alumnado no período de prácticas, que incluirán, como mínimo, os seguintes parámetros: actitude persoal, disciplina, relacións co cidadán, cantidade e calidade do traballo, compañeirismo, motivación e superación persoal. A dita academia exercerá unha titoría conxuntamente cas autoridades locais e a xefatura do corpo da policía local. Ao remate do período de prácticas, valéndose dese instrumento ou cuestionario de avaliación obxectiva facilitado pola academia, o xefe de policía elaborará un informe individual por cada alumno, de tal maneira que reflicta que superou ou non o dito período. Este informe deberá presentarse xunto co escrito, ó que lle serve de base, asinado pola alcaldesa ou concelleiro/a competente, mediante o que o Concello dará conta á academia do resultado da avaliación das prácticas. De conformidade co previsto no parágrafo 2 do artigo 36 da Lei 4/2007, do 20 de abril, de coordinación de policías locais, os aspirantes, en calquera momento anterior a ser nomeados/as funcionarios/as de carreira, poderán ser sometidos ás probas médicas que sexan precisas para comprobar a súa idoneidade. No desenvolvemento a que se refire a disposición adicional do Decreto 243/2008, do 16 de outubro, respecto ao cadro médico para a superación das probas da oposición, non poderá derivar ningún prexuízo por circunstancias médicas derivadas da situación de embarazo ou lactación da muller aspirante. Unha vez superado o curso selectivo de que se trate e o período de prácticas, a Academia emitirá informe ao Concello correspondente certificando tal circunstancia, de xeito que se poida proceder ao nomeamento como persoal funcionario de carreira e á toma de posesión na praza ou posto concreto. Os nomeamentos dos funcionarios de carreira efectuaranse polo órgano competente unha vez xustificado documentalmente o cumprimento dos requisitos esixidos para o ingreso. Os nomeamentos efectuados publicaranse no Diario Oficial de Galicia sen prexuízo da súa toma de posesión unha vez practicada a notificación persoal do nomeamento. A toma de posesión efectuarase dentro do prazo máximo dun mes, contado dende o día seguinte á notificación do nomeamento; previamente deberán prometer ou xurar o cargo na forma establecida no Real Decreto 707/1979, do 5 de abril. De non tomar posesión no prazo indicado os nomeados quedarán na situación de cesantes, a non ser que presenten causa xustificada que deberá ser alegada e aceptada. Por dilixencia, farase constar na toma de posesión a manifestación do interesado de non vir desenvolvendo ningún posto ou actividade no sector público e que non realiza actividade privada incompatible ou suxeita a recoñecemento de compatibilidade, así como de non atoparse percibindo pensión de xubilación, retiro e orfandade por dereitos pasivos ou por calquera réxime da Seguridade Social, público e obrigatorio. De estar a desenvolver unha actividade incompatible coa nova, terá que optar por unha delas dentro do prazo de toma de posesión. Estas bases vinculan á Administración municipal, ao tribunal cualificador e aos aspirantes que participen no proceso selectivo. O tribunal queda autorizado para interpretar as bases da convocatoria, así como para resolver cantas dúbidas e incidencias presente a súa aplicación e poderán adoptar os acordos necesarios procurando a boa orde e desenvolvemento do proceso selectivo. A convocatoria e as súas bases poderán ser impugnadas polos interesados nos casos e forma previsto no artigo 52.1 da Lei 7/1985, de 02 de abril, e 209 e seguintes do RD 2568/1986, do 28 de novembro, en relación cos artigos 112 e seguintes da Lei 39/2015, de 01 de outubro. As resolucións e actos do tribunal poderán ser recorridos en alzada ante a alcaldesa do Concello na forma prevista nos artigos 121 e 122 da citada Lei 39/2015. Tema 1.—O Estado. Concepto. Elementos. A división de poderes. Funcións. Organización do Estado español. Antecedentes constitucionais en España. A Constitución española de 1978. Estrutura e contido. A reforma da Constitución española. O Estado español como Estado social e democrático de dereito. Dereitos e deberes constitucionais; clasificación e diferenciación. Tema 2.—Dereitos fundamentais e liberdades públicas I: Dereito á vida e integridade. Liberdade ideolóxica, relixiosa e de culto. Dereito á libertade e seguranza. Dereito á honra, á intimidade persoal e familiar e á propia imaxe. A inviolabilidade do domicilio e o segredo das comunicacións. A libertade de residencia e de circulación. O dereito á libertade de expresión recoñecido no artigo 20 da Constitución. Tema 3.—Dereitos fundamentais e liberdades públicas II: Dereito de reunión. Dereito de asociación. Dereito á participación nos asuntos públicos e ao acceso a función e cargos públicos. A tutela xudicial efectiva e a prohibición de indefensión. A imposición de condena ou sanción do artigo 25 da Constitución, sentido das penas e medidas de seguranza. Prohibición de tribunais de honra. O dereito á educación e a liberdade de ensino. Dereito á sindicación e á folga, especial referencia aos membros das forzas e corpos de seguranza. Dereito de petición. Tema 4.—Dereitos e deberes dos cidadáns. Os principios reitores da política social e económica. As garantías dos dereitos e libertades. Suspensión xeral e infividual destes. O Defensor do Pobo. Tema 5.—A Coroa. As Cortes Xerais. Estrutura e competencias. Procedemento de elaboración das leis. Formas de Goberno. O Goberno e a Administración. Relacións do Goberno cas Cortes Xerais. Funcións do Goberno. Tema 6.—O Poder Xudicial. Principios constitucionais. Estrutura e organización do sistema xudicial español. O Tribunal Constitucional. Tema 7.—Organización territorial de Estado. As comunidades autónomas. O Estatuto de autonomía de Galicia. Estrutura e disposicións xerais. Institucións: Parlamento. Presidente e Consello de Goberno. O Tribunal Superior de Xustiza de Galicia. O Valedor do Pobo. Tema 8.—Relación da Xunta de Galicia coa Administración do Estado e con outras comunidades autónomas. Competencias da Comunidade Autónoma de Galicia. A reforma do Estatuto de autonomía de Galicia. Tema 9.—O dereito administrativo. Fontes e xerarquía das normas. Tema 10.—O acto administrativo. Concepto. Elementos. Clases. A validez dos actos administrativos; nulidade e anulabilidade. Notificación de actos administrativos. Cómputo de prazos. Recursos administrativos. Alzada e reposición; o recurso extraordinario de revisión. Tema 11.—O procedemento administrativo. Concepto e principios xerais. Clases. Os interesados. A estrutura do procedemento administrativo. Tema 12.—O réxime local español. Principios constitucionais e regulación xurídica. Tipos de entidades locais. Tema 13.—O municipio. Concepto e elementos. Competencias municipais. A provincia: concepto, elementos e competencias. A organización e funcionamento do municipio. O Pleno. O Alcalde. A Xunta de Goberno Local. Outros órganos municipais. Tema 14.—Ordenanzas, regulamentos e bandos. Clases e procedemento de elaboración e aprobación. Tema 15.—A licenza municipal. Tipos. Actividades sometidas a licenza. Tramitación. Tema 16.—Función pública local. A súa organización. Adquisición e perda da condición de funcionario. Dereitos, deberes e incompatibilidades dos funcionarios. Situacións administrativas. Tema 17.—Lei orgánica de forzas e corpos de seguranza. Funcións da policía local. Tema 18.—Lei de coordinación das policías locais de Galicia e normas de desenvolvemento. Réxime disciplinario: disposicións xerais e faltas disciplinarias. Tema 19.—A actividade da policía local como policía administrativa I: consumo. Abastos. Mercados. Venta ambulante. Espectáculos e establecementos públicos. Tema 20.—A actividade da policía local como policía administrativa II: urbanismo. Infraccións e sancións. A protección ambiental: prevención e calidade ambiental, residuos e disciplina ambiental. Tema 21.—A Lei de Emerxencias de Galicia: aspectos fundamentais. Tema 22.—Delitos e faltas. Circunstancias modificativas da responsabilidade criminal. Persoas responsables: autores e cómplices. Graos de perfección do delito. Tema 23.—Delitos cometidos con ocasión do exercicio dos dereitos fundamentais e das libertades públicas garantidos pola Constitución. Delitos cometidos polos funcionarios públicos contra as garantías constitucionais. Tema 24.—Delitos contra a Administración Pública. Atentados contra a autoridade e os seus axentes. Desordes públicas. Tema 25.—Homicidio e as súas formas. Faltas contra as persoas. Delitos e faltas contra o patrimonio e a orde socioeconómica. Tema 26.—Delitos contra a seguranza viaria. Faltas cometidas con ocasión da circulación de vehículos de motor. Lesións e danos imprudentes. Tema 27.—O atestado policial na Lei de axuizamento criminal. Concepto e estrutura. Tema 28.—Detención: concepto, clases e supostos. Prazos de detención. Obrigas do funcionario que efectúa unha detención. Contido da asistencia letrada. Dereito do detido. Responsabilidades penais en que pode incorrer o funcionario que efectúa unha detención. O procedemento de habeas corpus. Tema 29.—Lei de seguranza viaria. Regulamentos de desenvolvemento. Estrutura e conceptos xerais. Tema 30.—Normas xerais de circulación: lugar na vía, velocidade, prioridade de paso, cambios de dirección e sentido. Adiantamentos. Parada e estacionamento. Vehículos e transportes especiais. Cinto e casco de seguranza. Tema 31.—Circulación por zonas peonís. Comportamento en caso de emerxencia. Sinais de circulación. Clasificación e orde de prioridade. Tema 32.—Procedemento sancionador por infraccións á normativa de circulación. Actuacións complementarias. Inmobilización e retirada de vehículos da vía pública. Carencia do seguro obrigatorio. Tema 33.—Accidentes de circulación: definición, tipos e actuacións da policía local. Alcoholemia. Datos. A súa consideración segundo a normativa vixente. Procedemento de indagación do grao de impregnación alcohólica. Tema 34.—Estrutura económica e social de Galicia: demografía, economía, servizos públicos, sociedade civil, novas tecnoloxías, patrimonio ecolóxico, social e cultural. Tema 35.—Vida en sociedade. Proceso de socialización. Formación de grupos sociais e masas. Procesos de exclusión e inclusión social. A delincuencia: tipoloxías e modelos explicativos. Tema 36.—Comunicación: elementos, redes, fluxos, obstáculos. Comunicación con superiores e compañeiros. Equipo de traballo e atención á cidadanía. Tema 37.—Minorías étnicas e culturais. Racismo e xenofobia. Actitude policial ante a sociedade intercultural. Tema 38.—Igualdade de oportunidades de homes e mulleres en Galicia: conceptos básicos; socialización e igualdade; políticas públicas de igualdade de xénero. Violencia contra as mulleres: descrición, plans de erradicación e atención coordinadas ás vítimas. Tema 39.—A policía na sociadade democrática. O mandato constitucional. Valores que propugna a sociedade democrática. A dignidade da persoa. Sentido ético da prevención e a represión. Tema 40.—Deontoloxía policial. Normas que a establecen. A policía como servizo público. Contra o precedente acordo, que pon fin á vía administrativa, poderá interponerse o RECURSO POTESTATIVO DE REPOSICIÓN ante a Xunta de Goberno Local e no prazo dun mes a contar dende o día seguinte ao da súa notificación, ao abeiro do establecido nos artigos 123 e 124 da Lei 39/2015, de 01 de outubro, do Procedemento Administrativo Común das Administracións Públicas, o ben directamente o recurso contencioso-administrativo ante o Xulgado do Contencioso-Administrativo de Pontevedra no prazo de dous meses contados dende o día seguinte ao da súa notificación, consonte ao disposto nos artigos 8.1 e 46.1 da Lei 29/1998, de 13 de xuño da Xurisdición Contencioso-Administrativa. No caso de interpoñerse o recurso potestativo de reposición, deberase resolver e notificar no prazo dun mes segundo establece o artigo 124.2 da citada Lei 39/2015, de 01 de outubro, do Procedemento Administrativo Común das Administracións Públicas, entendéndose desestimado o recurso de reposición polo transcurso de dito prazo sen resolución expresa notificada, de conformidade co establecido no artigo 24 da Lei 39/2015, 01 de outubro, podendo entón os interesados interponer recurso contencioso-administrativo no prazo de seis meses contados dende o día seguinte de aquel no que deba entenderse presuntamente desestimado o recurso de reposición imposto, consonte ao establecido no artigo 46.1 e 4 da Lei 29/1998, Reguladora da Xurisdicción Contencioso-Administrativa. No obstante, tamén poderase interponer calquera outro recurso que os interesados estimen procedentes conforme a Dereito. Eu, don/dona ______________________________________________________________ con NIF ______________________________________ e domicilio en __________________________________________________________________________________________________________________, teléfono ___________________________________ e email ___________________________________________________________________ achego esta declaración xunto coa solicitude para participar na selección para a contratación de dous prazas de POLICÍA LOCAL: a) Que posúo a estatura mínima esixida nas bases da convocatoria. b) Que non fun separado/a mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin me atopo en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer función similares ás que desempeñaban no caso do persoal laboral, no que fora separada/o ou inhabilitada/o. No caso de ser nacional doutro Estado, non me atopo inhabilitada/o ou en situación equivalente nin teño sido sometida/o a sanción disciplinaria ou equivalente que impida, no seu Estado, nos mesmos termos o acceso ao emprego público. c) Que me comprometo a portar armas durante o servizo e, se é o caso, chegar a utilizalas nos casos e circunstancias legalmente establecidas. d) Que posúo a capacidade funcional necesaria para o desempeño das funcións e tarefas do obxecto desta convocatoria. c) Que non estou incurso/a en ningunha das causas de incapacidade ou incompatibilidade de conformidade co disposto na Lei 53/1984, de 26 de decembro, de incompatibilidades do persoal ao servizo das administracións públicas. d) Que non padezo enfermidade, nin estou afecto/a por limitación física ou psíquica que impida ou sexa incompatible co desenvolvemento das funcións propias do posto de traballo. Mos, …………….…. de……………………….………………….………. de 2019 SRA ALCALDESA-PRESIDENTA DO CONCELLO DE MOS (PONTEVEDRA)